**גיבורים בספר על חיינו**

בסדנה זו נפתח לתלמידים שער לעולם הכתיבה האישית והאוטוביוגרפית, דרך מסע בסוגות ספרותיות מגוונות: יומנים, שירה, ספוקן וורד (שירה מדוברת) ורומנים היסטוריים מתקופות שונות. נצלול אל קטעים נבחרים מתוך ספרי נוער אהובים שנכתבו בגוף ראשון – כמו "אל עצמי", "דפי תמר, “יומנו של חנון” ונגלה כיצד הסיפורים האינטימיים שבהם מהדהדים גם בחיינו. בהשראת הטקסטים הספרותיים, יתנסו התלמידים בכתיבה אישית על חוויותיהם, מערכות היחסים שלהם ועולמם הפנימי, על רקע מציאות עכשווית והתרחשויות היסטוריות. נלמד לכתוב סאבטקסט, לשלב הומור ואירוניה, ונבחין בין כתיבה דוקומנטרית, כתיבה בדיונית וכתיבה היסטורית בגוף ראשון. תרגילי הכתיבה יעודדו התבוננות פנימית עמוקה ויספקו לתלמידים כלי ביטוי רגשי ויצירתי לאתגרי התקופה מאז פרוץ מלחמת "חרבות ברזל."

**על המנחה**

שלומית פישר היא סופרת, משוררת ויוצרת שירה מדוברת, מנחת קבוצות ומפתחת תכנים חינוכיים. חיה בירושלים עם האיש שלה וחמשת ילדיהם.

מאז גיל שמונה היא כותבת יומנים, שירים וסיפורים, ומתבוננת בעולם דרך עדשת הלב – מטיילת בטבע, מצלמת במילים, ורושמת רגעים קטנים בתוך סיפור החיים שלה ושל אחרים. מאמינה בכוח המרפא של הכתיבה להאיר תקופות מורכבות, לחזק אותנו ולגלות לנו את עצמנו.

לתיאום הסדנה : shlofit@gmail.com

0523463604